gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મેટલ્સ અને આઇટીની આગેવાનીમાં બજારનો સુધારો જારી
You need an iframes capable browser to view this content.
ટેલિકૉમ ક્ષેત્રે નવાં મર્જર-ઍક્વિઝિશનની હવા : મેટલ, ખાસ કરીને સ્ટીલ-શૅરમાં સુધારાની આગેકૂચ : શુગર, સિમેન્ટ, ટી-કૉફી સહિતના કૉમોડિટી સ્ટૉક્સમાં ફૅન્સી
શૅરબજારનું ચલકચલાણું - અનિલ પટેલ
સાધારણ નરમ ઑપનિંગ બાદ શૅરબજાર ગઈ કાલે એકધારી મજબૂત ચાલમાં ૧૯૩ પૉઇન્ટ વધીને ર૮,૬૬૧ તથા નિફ્ટી પ૭ પૉઇન્ટ ઊચકાઈને ૮૮૭૯ ઉપર બંધ રહ્યા છે. ઇન્ટ્રા-ડેમાં નિફ્ટી ૮૮૮૬ તથા સેન્સેક્સ ર૮,૬૯૬ થયા હતા. બંધ ઉપલા લેવલની નજીક આવ્યો છે. હવે અહીંથી કન્સોલિડેશનના નામે બજાર ઢીલું થાય છે કે પછી સુધારો આગળ ધપે છે એ જોવું રહ્યું. સેન્સેક્સના ૩૦માંથી બાવીસ તો નિફ્ટીના પ૧માંથી ૩પ શૅર વધ્યા હતા. ટીસીએસ ઉદાર બાયબૅકના પગલે ઇન્ફી એનએસઈ ખાતે ત્રણ ટકા વધ્યો હતો, જ્યારે બીએસઈમાં સુધારો માંડ સવા ટકા પણ ન હતો. એચડીએફસી બૅન્ક ર.ર ટકા વધીને ૧૪૦૭ રૂપિયા બંધ રહેતાં સેન્સેક્સને સર્વાધિક ૬૬ પૉઇન્ટ મળ્યા હતા. આ ત્રણ શૅર થકી માર્કેટને કુલ ૧પ૦ પૉઇન્ટનો લાભ થયો હતો. ટૂ-થ્રી વ્હીલર્સ સેગમેન્ટમાં બારમાંથી દસ શૅર ઊંચકાયા હતા. જોકે મહત્વનો સુધારો દોઢેક ટકાનો સ્કૂટર ઇન્ડિયામાં નોંધાયો હતો. સિમેન્ટ, એડિબલ ઑઇલ્સ, મેટલ્સ, શુગર, ટી-કૉફી, ફર્ટિલાઇઝર્સ, માઇનિંગ ઇત્યાદિને આવરી લેતાં મોટા ભાગના કૉમોડિટી શૅર ડિમાન્ડમાં હતા. નિફ્ટી મિડ કૅપમાં નવી ઊંચી ટૉપ બની છે. માર્કેટ-બ્રેડ્થ સારી એવી હકારાત્મક જોવાઈ છે.
નિફ્ટી ૧૦,૦૦૦ને વટાવી જશે
માર્કેટ ધીમા સુધારામાં જેમ-જેમ આગળ વધે છે એમ-એમ નવા ઊંચા શિખરના વર્તારા કરનારા ગેલમાં આવી રહ્યા છે. બ્રોકરેજ હાઉસ સીએલએસએના એશિયા ખાતેના ટેક્નિક્લ રિસર્ચ હેડ લારેન્સ બૉલન્કો કહે છે કે જ્યાં સુધી નિફ્ટી ૮૩૯૬ની પ૦ દિવસની સિમ્પલ મૂવિંગ એવરેજથી નીચે ન જાય ત્યાં સુધી તેજીનો વિશ્વાસ બરકરાર રાખવો. માર્કેટ માટે ૮૯૮૯થી ૯૧૯૧ સ્ટ્રૉન્ગ રેઝિસ્ટન્સ ઝોન છે. આ વટાવાય તો નિફ્ટી માટે ૧૦,૩પ૦-૧૦,૩૭૦ સુધી જવાનો માર્ગ મોકળો થઈ જશે. ગઈ કાલે એશિયા ખાતે સિંગાપોર અને તાઇવાનને બાદ કરતાં તમામ અગ્રણી બજારો વધીને બંધ હતાં. ચાઇનીઝ બજાર સવા ટકા જેવા સુધારામાં મોખરે હતું. યુરોપ રનિંગ ક્વોટમાં સાંકડી વધ-ઘટે અથડાયેલું જણાતું હતું.
ટેલિકૉમ ક્ષેત્રે લગ્ન અને નાતરાની મોસમ
રિલાયન્સ જીઓની એન્ટ્રીથી મૌત ભાળી ગયેલી ટેલિકૉમ કંપનીઓ અસ્તિત્વ ટકાવી રાખવામર્જર-ઍક્વિઝિશન માટે સાબદી બની રહી છે. આઇડિયા અને વોડાફોનના મર્જરનો સૈદ્ધાંતિક નિર્ણય લેવાઈ ગયો છે. હવે લગ્ન ક્યારે, કેવી રીતે કરવું એનો એજન્ડા નક્કી થઈ રહ્યો છે. રિલાયન્સ જીઓ અને આરકૉમ વચ્ચેની લિવ-ઇન રિલેશનશિપ જાણીતી છે, પરંતુ ક્યાંક કશુંક થયું લાગે છે. સરવાળે હવે આરકોમ / ઍરસેલ સાથે તાતા ગ્રુપની તાતા ટેલિસર્વિસિસ તથા સંભવત: તાતા કમ્યુનિકેશન્સ એક થવાની ચર્ચા શરૂ થઈ છે. અનિલ અંબાણીની આરકૉમ રિલાયન્સ જીઓ સાથે તલાક લઈ તાતાનું ઘર માંડશે? ભારતી ઍરટેલ અને ટેલિનોર વચ્ચે પણ ઇલુ-ઇલુ સંભળાય છે. આ નવા સમીકરણ વચ્ચે ગઈ કાલે ટેલિકૉમ ઇન્ડેક્સ ૧પમાંથી ૧૧ શૅરના સુધારામાં દોઢ ટકા વધ્યો હતો. તાતા ટેલિસર્વિસિસ બમણા વૉલ્યુમમાં સાડાછ ટકાથી વધુની મજબૂતીમાં સાડાછ રૂપિયા નજીક બંધ હતો. આરકૉમ ૪.૪ ટકા, એમટીએનએલ ૩.૩ ટકા, આઇડિયા અઢી ટકા, ભારતી ઍરટેલ ૧.૭ ટકા વધીને બંધ હતા.
ટીસીએસમાં બાયબૅક જાહેર થતાં તેજી
અગ્રણી આઇટી કંપની ટીસીએસ દ્વારા એક રૂપિયાનો એક એવા મહત્તમ પ૬૧ લાખ શૅરને શૅરદીઠ ર૮પ૦ રૂપિયા સુધીના ભાવે બાયબૅક કરવાનો નિર્ણય લેવાયો છે. આ માટે ૧૬,૦૦૦ કરોડ રૂપિયાની જોગવાઈ કરાઈ છે. આ નિર્ણય બજાર બંધ થવાના અડધા કલાક પહેલાં જાહેર થતાંની સાથે જ શૅર ર૩પ૩ રૂપિયાથી સીધો રપપપ રૂપિયાની ટોચે ગયો હતો. છેલ્લે ભાવ ચાર ટકા વધીને રપ૦૬ રૂપિયા બંધ આવ્યો છે. ર૪૦૮ રૂપિયાના આગલા બંધ સામે બાયબૅક માટેની પ્રાઇસ સારી એવી ઊંચી ર૮પ૦ રૂપિયા હોવાથી બજાર હરખાયું છે. ટીસીએસની તેજીથી સેન્સેક્સને ગઈ કાલે પ૭ પૉઇન્ટનો ફાયદો થયો હતો. ટીસીએસના પગલે ઇન્ફોસિસ તથા વિપ્રોને પણ શક્ય હદે વહેલી તકે બાયબૅક અગર તો ઇન્વેસ્ટર ફ્રેન્ડલી કંઈક કરવાની ફરજ પડવાની છે. સોમવારે ઇન્ફોસિસ ઉપરમાં ૧૦ર૮ રૂપિયા વટાવી છેલ્લે સવા ટકા જેવા સુધારામાં ૧૦૧ર રૂપિયા નજીક તથા વિપ્રો અડધો ટકો વધીને ૪૭૮ રૂપિયા બંધ હતા. આના કારણે બજારને બીજા ર૮ પૉઇન્ટ મળ્યા હતા. સેન્સેક્સના માંડ ૦.૭ ટકાના સુધારા સામે આઇટી ઇન્ડેક્સ ગઈ કાલે પ૮માંથી ૪૧ શૅરની આગેકૂચમાં ૧.૬ ટકા અપ હતો. ઝેનસાર, સ્માર્ટલિન્ક, એફએસએલ, ડેટા મેટિક્સ, એઇટ કે માઇલ્સ અને ડિ-લિન્ક જેવી જાતો એકથી સવાબે ટકા ડાઉન હતી. ટ્રાયજેન અને કેલ્ટોન પાંચ-પાંચ ટકા ઊંચકાયા હતા. ટેક મહિન્દ્ર અડધા ટકાથી વધુની નરમાઈમાં પ૦૦ રૂપિયાની નીચે બંધ હતો.
હેવેલ્સ અને લૉઇડ ઇલેક્ટ્રિકલની ડીલથી બજાર નાખુશ
કન્ઝ્યુમર ઇલેક્ટ્રિક્લ્સ પ્રોડક્ટ્સ બિઝનેસની અગ્રણી ખેલાડી હેવેલ્સ ઇન્ડિયા દ્વારા બીઆર પૂંજ ગ્રુપની લૉઇડ ઇલેક્ટ્રિકલ તથા ફેડર્સ લૉઇડ કૉર્પોરેશનનો કન્ઝ્યુમર ડ્યુરેબલ્સ બિઝનેસ ૧૬૦૦ કરોડ રૂપિયામાં હસ્તગત કરવાની જાહેરાત થઈ છે. જોકે આ ડીલ બજારને રિઝવી શકી નથી. બન્ને કંપનીઓના શૅર ગઈ કાલે ભારે વૉલ્યુમ સાથે ખરડાયા છે. હેવેલ્સ ઇન્ડિયાનો ભાવ સવાપાંચ ગણા કામકાજમાં ૪૦૯ રૂપિયાની ઇન્ટ્રા-ડે બૉટમ બનાવી છેલ્લે પોણાત્રણેક ટકા જેવો ઘટીને ૪૧૪ રૂપિયા બંધ હતો. એક રૂપિયાની ફેસવૅલ્યુવાળો આ શૅર ૬ ઑક્ટોબરે ૪૬૦ રૂપિયા નજીક ઐતિહાસિક ટોચે હતો. લૉઇડ એન્જિનિયરિંગ રોજના સરેરાશ ૬૯,૦૦૦ શૅર સામે ગઈ કાલે ૧પ.૬૦ લાખ શૅરના વૉલ્યુમમાં ર૦ ટકાની નીચલી સર્કિટે ર૬ર રૂપિયા થઈ અંતે પોણાસત્તર ટકાના કડાકામાં ર૭૩ રૂપિયા બંધ હતો. શુક્રવારે આ શૅરમાં ૩૪૦ રૂપિયાની મલ્ટિયર ટૉપ બની હતી. ગ્રુપ કંપની ફેડર્સ લૉઇડ કૉર્પોરેશનનો ભાવ ત્રણ ટકા વધીને ૭૪.૬૦ રૂપિયા બંધ રહ્યો છે. લૉઇડના કન્ઝ્યુમર બિઝનેસને ટેકઓવર કરવાના પગલે હેવેલ્સ માટે એસી માર્કેટમાં પગદંડો જમાવવાનું સરળ બનશે. એલજી અને વૉલ્ટાસ પછી લૉઇડ એસીની માર્કેટમાં અગ્રણી ખેલાડી ગણાય છે. નાનાં શહેરોમાં એનું સારું નેટવર્ક છે. હેવેલ્સ ડેટ-ફ્રી કંપની છે. ડિસેમ્બરના અંતે એની કૅશ રિઝર્વ ૧પ૯૦ કરોડ રૂપિયાની હતી. ૧૬૦૦ કરોડ રૂપિયાની આ ડીલની જોગવાઈ એ પ૦૦-૭૦૦ કરોડ રૂપિયાના દેવા મારફત અને બાકીના સ્વ-ભંડોળથી કરે એમ મનાય છે.
બજેટમાં ઇન્ફ્રાસ્ટ્રક્ચર ઉપરનું ફોક્સ તથા સરકાર દ્વારા જાહેર કરાયેલી નવી નૅશનલ સ્ટીલ પૉલિસી-ર૦૧૭માં ઘરઆંગણે સ્ટીલની વપરાશ વધારવા ઉપરના ખાસ ભારને જોતાં વર્ષ ર૦૧૭-’૧૮ સ્ટીલ ઉદ્યોગ માટે સારું જશે એવા કૅરના રિપોર્ટના પગલે સ્ટીલ-શૅરમાં એકંદર સુધારાનો ટ્રેન્ડ આગળ વધ્યો છે. ગઈ કાલે જિન્દલ સ્ટીલ પોણાઆઠ ટકાના ઉછાળે ૧૦૦ રૂપિયા તથા તાતા સ્ટીલ ચાર ટકાની તેજીમાં ૪૮૭ રૂપિયાના નવા શિખરે બંધ હતા. સેઇલ ત્રણ ટકા, જેએસડબ્લ્યુ સ્ટીલ પોણાબે ટકા, જિન્દલ સ્ટેનલેસ પોણો ટકો, મુકુંદ અડધો ટકો, વીસી સ્ટીલ ૧૦ ટકા, પ્રકાશ ઇન્ડસ્ટ્રીઝ ૬.પ ટકા, ભૂષણ સ્ટીલ સવાપાંચ ટકા, કામધેનુ પોણાચાર ટકા, ઉત્તમ ગાલ્વ ત્રણ ટકા, તાતા મેટલિક્સ ૩ ટકા, તાતા સ્પોન્જ ર.૯ ટકા, મોનેટ ઇસ્પાત દોઢ ટકો, જિન્દલ સો ૪.૭ ટકા, મહારાષ્ટ્ર સિમલેસ પાંચ ટકા અપ હતા. સ્ટીલ-શેરની સાથે અન્ય મેટલ-શૅર પણ વધીને આવતાં મેટલ ઇન્ડેક્સ બે ટકાથી વધુ ઊંચકાયો હતો. વેદાન્ત અઢી ટકા, એનએમડીસી અઢી ટકા, હિન્દુસ્તાન ઝિન્ક એક ટકો, નાલ્કો એક ટકો, ઓરિસ્સા મિનરલ્સ પોણો ટકો, હિન્દુસ્તાન કૉપર દોઢ ટકાની નજીક પ્લસમાં હતા. એક માત્ર હિન્દાલ્કો નજીવા ઘટાડે ૧૮૩ રૂપિયા બંધ હતો.
જેએસડબ્લ્યુ એનર્જી દ્વારા જયપ્રકાશ પાવર પાસેથી બીના પાવર પ્લાન્ટ ખરીદવાની યોજના ઘોંચમાં પડ્યાના અહેવાલ પાછળ ભાવ ગઈ કાલે નીચામાં ૬૦ રૂપિયા થઈ છેલ્લે દોઢ ટકો વધીને ૬૨ રૂપિયા નજીક હતો.
મિલ્લિટ્ન્સ એન્ટરટેઇનમેન્ટ દ્વારા શૅરદીઠ એક બોનસ માટે થતાં શૅર ગઈ કાલે સાડાઅઢાર ટકાની તેજીમાં ૯૭ રૂપિયા બંધ હતો. ફેસવૅલ્યુ એક રૂપિયો છે.
હિન્દુસ્તાન લુરો કાર્બન્સની બોર્ડ-મીટિંગ ૨૭મીએ વ્યૂહાત્મક ડિસઇન્વેસ્ટમેન્ટ માટે મળશે. શૅર ગઈ કાલે ઉપરમાં પોણાસત્તર રૂપિયા થઈ અંતે સાડાત્રણ ટકા વધીને ૧૬.૫૦ રૂપિયા હતો.
શ્રેઈ ઇન્ફ્રા ફાઇનૅન્સ ભારત રોડ નેટવર્ક્સનો આઇપીઓ લાવવાનું ડ્રાટ પ્રોસ્પેક્ટ્સ ફાઇલ થયું છે. શૅર ગઈ કાલે ૧૦૧ રૂપિયા વટાવી છેલ્લે અડધો ટકો વધીને ૯૮ રૂપિયા બંધ હતો.
મેકેનેલી ભારત દ્વારા વેડીકામાં ૬૦ ટકા હિસ્સો હસ્તગત કરાયો છે. શૅર જોકે ગઈ કાલે ઉપરમાં ૬૬ રૂપિયા વટાવ્યા બાદ પ્રૉફિટ-બુકિંગમાં ત્રણ ટકા ગગડી ૬૦ રૂપિયા બંધ હતો.
પૂંજ લૉઇડને ૩૪૮ કરોડ રૂપિયાના બે નવા ઑર્ડર મળ્યાના અહેવાલમાં શૅર ગઈ કાલે સવાદસ ટકાના ઉછાળે ૨૨ રૂપિયા બંધ હતો. ફેસવૅલ્યુ બે રૂપિયા છે.
જેએસપીએલમાં બ્રોકરેજ હાઉસ દ્વારા ૧૨૫ રૂપિયા ની ટાગેર્ટ પ્રાઇસ સાથે સેલમાંથી બાયનું રેટિંગ આવતાં ભાવ ગઈ કાલે આઠેક ટકા વધીને ૧૦૦રૂપિયા હતો.
ઍમ્ટેક ઑટોમાં ઇક્વિટી શૅરના ઇશ્યુ માટે ૨૩મીએ બોર્ડ-મીટિંગની નોટિસ વાગતાં ભાવ ગઈ કાલે સવાપાંચ ટકાની આગેકૂચમાં ૩૬ રૂપિયા નજીક હતો. ફેસવૅલ્યુ બે રૂપિયા છે.
ઉમંગ ડેરી રોજના સરેરાશ ૧૮,૦૦૦ શૅર સામે ગઈ કાલે સવાપંદર લાખ શૅરના કામકાજમાં ઉપરમાં ૮૭ રૂપિયા થઈ અંતે સાડાસોળ ટકાના જમ્પમાં ૮૬ રૂપિયા પ્લસ બંધ હતો.
ડીસીબી બૅન્ક છ ગણા કામકાજમાં ૧૫૮ રૂપિયા નજીક નવું ઊંચું શિખર મેળવી છેલ્લે ૧૦.૬ ટકાના ઉછાળે ૧૫૩ રૂપિયા નજીક રહ્યો હતો.
કર્ણાટકા બૅન્ક સાડાત્રણ ઘણા કામકાજમાં ૧૨૪ રૂપિયાની ઇન્ટ્રા-ડે હાઈ બનાવી અંતે સવાછ ટકાની મજબૂતીમાં ૧૨૨ રૂપિયા ઉપર બંધ હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.